CELEX: 31976D0906
Language: el
Date: 1976-12-03 00:00:00
Title: 76/906/ΕΟΚ: Απόφαση της Επιτροπής της 3ης Δεκεμβρίου 1976 περί τροποποιήσεως της αποφάσεως της 25ης Σεπτεμβρίου 1973 «περί συστάσεως Συμβουλευτικής Επιτροπής Καταναλωτών»

Avis juridique important

|

31976D0906

76/906/ΕΟΚ: Απόφαση της Επιτροπής της 3ης Δεκεμβρίου 1976 περί τροποποιήσεως της αποφάσεως της 25ης Σεπτεμβρίου 1973 «περί συστάσεως Συμβουλευτικής Επιτροπής Καταναλωτών»  

Επίσημη Εφημερίδα αριθ. L 341 της 10/12/1976 σ. 0042 - 0042 Ελληνική ειδική έκδοση: Κεφάλαιο 15 τόμος 1 σ. 0145  Ισπανική ειδική έκδοση: Κεφάλαιο 15 τόμος 1 σ. 0237  Πορτογαλική ειδική έκδοση : Κεφάλαιο 15 τόμος 1 σ. 0237 

ΑΠΟΦΑΣΗ ΤΗΣ ΕΠΙΤΡΟΠΗΣ της 3ης Δεκεμβρίου 1976 περί τροποποιήσεως της αποφάσεως της 25ης Σεπτεμβρίου 1973 "περί συστάσεως Συμβουλευτικής Επιτροπής Καταναλωτών"Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  Εκτιμώντας:  ότι βάσει του άρθρου 3 της αποφάσεως της Επιτροπής της 25ης Σεπτεμβρίου 1973 περί της συστάσεως συμβουλευτικής επιτροπής καταναλωτών(1), έξη έδρες κατανέμονται στην Ευρωπαϊκή Ομοσπονδία Συνδικάτων (CES), στην Ευρωπαϊκή Οργάνωση της Παγκοσμίου  Συνομοσπονδίας Εργασίας (EO-CMT) και στο Γραφείο Συνδέσεως της Γενικής Συνομοσπονδίας Εργασίας (CGT) και της Γενικής Συνομοσπονδίας Εργασίας (CGIL)- ότι, δύο από τις οργανώσεις αυτές, δηλαδή η EO-CMT, της οποίας το συνέδριο για την διάλυσή της έγινε την 31 Μαΐου 1974 και το Γραφείο Συνδέσεως της CGT-CGIL, το οποίο διελύθη την 7η Νοεμβρίου 1974, κατόπιν εισόδου της CGIL στην CES, δεν υφίστανται  πλέον- ότι το άρθρο 1 της αποφάσεως ορίζει ότι η επιτροπή αποτελείται από αντιπροσώπους των ευρωπαϊκών οργανώσεων καταναλωτών- ότι, πρέπει κατ' ακολουθία, να τροποποιηθεί η ανωτέρω απόφαση- ΑΠΟΦΑΣΙΖΕΙ:   Άρθρο 1  Το κείμενο του άρθρου 3 της αποφάσεως 73/306/ΕΟΚ της Επιτροπής αντικαθίσταται από το ακόλουθο κείμενο:  "Η επιτροπή περιλαμβάνει 25 μέλη.  Οι έδρες κατανέμονται ως ακολούθως:  - τρεις στο Ευρωπαϊκό Γραφείο των Ενώσεων Καταναλωτών (BEUC),  - τρεις στην Επιτροπή Οργανώσεων για την Οικογένεια στις Ευρωπαϊκές Κοινότητες (Coface),  - τρεις στην Ευρωπαϊκή Κοινότητα Συνεταιρισμών Καταναλώσεως (Euro-Coop),  - έξη στην Ευρωπαϊκή Συνομοσπονδία Συνδικάτων (CES),  - δέκα σε άλλες προσωπικότητες με ειδική κατάρτιση σε θέματα καταναλώσεως."  Άρθρο 2  Η παρούσα απόφαση αρχίζει να ισχύει την 3η Δεκεμβρίου 1976.  Έγινε στις Βρυξέλλες, στις 3 Δεκεμβρίου 1976.  Για την Επιτροπή Carlo SCARASCIA MUGNOZZA Αντιπρόεδρος  (1) ΕΕ αριθ. Ν 283 της 10.10.1973, σ. 18.